section_heading: Prvi svjetski rat
paragraph_text: Dio pukovnije, prva, četvrta, peta bojna i zapovjedništvo pukovnije je nakon nepune godine dana s položaja na Sočanskom bojištu u travnju 1916. premještena na Južnotirolsko bojište (Valsuganu). Tamo je pukovnija u vrlo zahtjevnim i teškim zimskim uvjetima sve do veljače 1918. sudjelovala u planinskim borbama u dolini Adige, masive Meletta, Col del Rossa i zloglasnom kanjonu Val Franzela, kada je premještena u Venetsku nizinu na donju Piavu gdje je ostala do kraja rata. mini|130x130px|Značka 122. "Dalmatinsko Istarske" Pukovnije Nakon reorganizacije austrougarske vojske, krajem veljače 1918. dvije bojne (II i III) su pridodane iz 22. pukovnije iz kojih je formirana 122. pješačka pukovnija u čiji sastav ulazi i 5. bojna 97. pješačke pukovnije. Ova bratimska pukovnija postojala je kratko vrijeme (osam mjeseci), samo posljednju godinu rata. Njeni položaji su bili na rijeci Piavi gdje je imala velike gubitke tijekom lipnja i srpnja 1918. godine.